تورکیه‌-ده یئنی نوع کروناویروس (کووید-19) اپیدمیاسینا یولوخان‌لارین سایی 47 نفره چاتیب.
بو باره‌ده تورکیه-‌نین ساغلیق ناظیری فخرالدین کوجا شخصی تویتر صحیفه‌سینده یازیب.
فخرالدین کوجا بیلدیریب کی، 29 نفرده ده یئنی نوع کروناویروس آشکار ائدیلیب. بون‌لارین اکثریتی امریکا، اورتا دوغو اؤلکه‌لری، آوروپا و عمره دن قایی‌دان وطنداش‌لاردیر.
بو آرادا وطنداش‌لاری کروناویروس اپیدمیاسیندان قوروماق و ویروسون یاییلماسی‌نین قارشی‌سینی آلماق اوچون تدبیرلر گؤرولور.
بو چرچیوه‌ده دونیادا سرعتله یاییلان یئنی نوع کروناویروسون قارشی‌سی‌نین آلینماسی مقصدیله تورکیه-‌ده اجتماعی و سوسیال تاسیس لرین فعالیتی موقتی دایاندیریلیب. معلوماتدا قئید ائدیلیب کی، ایلنجه مرکزلری، ایدمان سالن‌لاری، سینما و تئاتر سالن‌لاری دا داخیل اولماقلا، وطنداش‌لارین توپ‌لانا بیله جگی بوتون اجتماعی تاسیس لرین فعالیتی موقتی دایاندیریلیب.
معلوماتدا همچنین یئرلی واختلا ساعات 08.00-دان اعتباراً اینگیلتره، سوئیس، سعودیه عربیستانی، میصر، ایرلاندیا و بیرلشمیش عرب امیرلیک‌لرین‌دن تورکیه‌-یه ائدیلن اوچوش‌لار دا موقتی اولا‌راق دایاندیریلیب.
دینی ایشلری عذره ایداره‌نین رهبری علی ارباش بیلدیریب کی، یئنی نوع کروناویروسون یاییلما تهلوکه‌سی آرا‌دان قال‌خانا قدر مسجیدلرده خصوصیله جمعه نامازلاری قیلینمایا‌جاق.
قئید ائدک کی، جمهور باشقانی رجب طیب اردوغان مارس آیی نین 18-ده موضوع ایله علاقه‌دار ایجلاس کئچیره‌جک.
